
 DR 30.6.2011 

 

32 

■1230 

 Setiap kontraktor sama ada berdaftar di bawah akta ini atau tidak adalah tertakluk 
kepada akta ini. Saya mendapati bahawa sekiranya kontraktor-kontraktor yang tidak 
berdaftar dengan CIDB, mudah disebut istilah lama CIDB ini, ia akan menghadapi masalah 
kerana saya difahamkan bahawa CIDB mempunyai peraturan-peraturan yang telah 
ditetapkan tentang sesuatu pembinaan mengikut spesifikasi yang telah ditetapkan. Akan 
tetapi sekiranya kontraktor-kontraktor ini yang mungkin mempunyai kepakaran-kepakaran 
dalam pengkhususan dalam bidang-bidang tertentu. Kadang-kadang seni bina yang 
melibatkan mungkin soal heritage, soal pengkhususan dalam... [Bercakap tanpa 
menggunakan pembesar suara] Heritage, dengan izin...  

Beberapa Ahli: Warisan. 

Tuan Ahmad Kasim [Kuala Kedah]: Warisan, kadang-kadang apabila melibatkan 
soal spesifikasi di dalam bidang-bidang tertentu yang mungkin tidak ada di dalam senarai 
pembinaan yang termaktub di dalam CIDB. Jadi, kadang-kadang kontraktor-kontraktor yang 
memerlukan, jadi ia juga akan tertakluk di bawah akta ini. Ini beberapa persoalan yang ingin 
saya bangkitkan supaya perkara ini diteliti kerana begitu juga kadang-kadang bagi saya 
yang terlibat lebih banyak di dalam bidang pertanian. Mungkin pembinaan sesebuah 
jambatan ataupun jeti, yang mungkin bangunan itu saya bersetuju bangunan itu mungkin 
kepakaran dalam CIDB tetapi pembinaan-pembinaan khusus, projek-projek khusus untuk 
manfaat para nelayan dan sebagainya. 

Kadang-kadang kontraktor-kontraktor itu tidak berdaftar dengan CIDB tetapi oleh 
sebab akta ini memerlukan, mendesak, meminta supaya semua kontraktor-kontraktor yang 
juga tidak berdaftar dengan CIDB juga tertakluk kepada akta ini dan ini memberikan 
ketidakadilan kepada pihak kontraktor terbabit. Oleh sebab itu, saya meminta penjelasan 
kementerian, adakah boleh diberikan kelonggaran kepada kontraktor yang tidak mempunyai 
atau tidak berdaftar dengan CIDB, boleh dikecualikan daripada akta ini? 

Keduanya, berkaitan dengan soal latihan yang disebut di dalam latihan di bawah 
institut latihan pada 33B. Saya difahamkan CIDB pernah menswastakan unit latihan ini 
dengan melantik agensi-agensi di luar daripada CIDB dengan mengikut kurikulum yang 
telah ditetapkan oleh CIDB. Itu tidak menjadi masalah tetapi sejauh manakah pihak CIDB 
memantau tentang kurikulum ataupun tentang pelaksanaan latihan yang telah dibuat oleh 
syarikat-syarikat tersebut? Adakah mematuhi ataupun syarikat tersebut hanya sekadar 
untuk business dalam bidang latihan untuk mendapatkan keuntungan?  

Kadang-kadang saya rasa syarat wajib untuk berdaftar dengan CIDB mesti 
mengikuti latihan. Latihan itu telah dibuat oleh syarikat swasta dan syarikat swasta ini 
mengambil peserta seramai mungkin kerana ini dalam bidang perniagaan dan memberikan 
kelulusan dengan begitu mudah, sekadar mengajar, memberikan penilaian dalam 
peperiksaan dan mereka hanya mendapat sijil yang begitu mudah diperoleh oleh syarikat 
swasta yang mengajar latihan ini kerana tidak dipantau oleh bahagian latihan dalam CIDB. 

Akhirnya kontraktor yang mendapat sijil daripada bahagian latihan ini dengan 
beberapa kelulusan, hanya sekadar mengetahui bagaimana untuk membaca pelan, 
kontraktor-kontraktor ini akhirnya boleh berdaftar dengan CIDB, boleh ditunjuk kelulusan 
mereka pada ketika temu duga dan sebagainya. Akhirnya inilah yang menjadi masalah 
kerana kualiti dan mutu yang dilaksanakan ketika melaksanakan sesuatu projek itu tidak 
menepati seperti mana yang dikehendaki oleh CIDB. Jadi, saya mohon dua penjelasan 
daripada pihak kementerian, terima kasih. 

Timbalan Pengerusi [Datuk Dr. Wan Junaidi bin Tuanku Jaafar]: Ya sila Yang 
Berhormat Kota Raja. 

 

 

 

 



32. #1230. Setiap kontraktor sama ada berdaftar di bawah akta ini atau tidak adalah tertakluk kepada akta ini. Saya mendapati bahawa sekiranya kontraktor-kontraktor yang tidak berdaftar dengan CIDB, mudah disebut istilah lama CIDB ini, ia akan menghadapi masalah kerana saya difahamkan bahawa CIDB mempunyai peraturan-peraturan yang telah ditetapkan tentang sesuatu pembinaan mengikut spesifikasi yang telah ditetapkan. Akan tetapi sekiranya kontraktor-kontraktor ini yang mungkin mempunyai kepakaran-kepakaran dalam pengkhususan dalam bidang-bidang tertentu. Kadang-kadang seni bina yang melibatkan mungkin soal heritage, soal pengkhususan dalam... [Bercakap tanpa menggunakan pembesar suara] Heritage, dengan izin... Beberapa Ahli: Warisan. Tuan Ahmad Kasim [Kuala Kedah]: Warisan, kadang-kadang apabila melibatkan soal spesifikasi di dalam bidang-bidang tertentu yang mungkin tidak ada di dalam senarai pembinaan yang termaktub di dalam CIDB. Jadi, kadang-kadang kontraktor-kontraktor yang memerlukan, jadi ia juga akan tertakluk di bawah akta ini. Ini beberapa persoalan yang ingin saya bangkitkan supaya perkara ini diteliti kerana begitu juga kadang-kadang bagi saya yang terlibat lebih banyak di dalam bidang pertanian. Mungkin pembinaan sesebuah jambatan ataupun jeti, yang mungkin bangunan itu saya bersetuju bangunan itu mungkin kepakaran dalam CIDB tetapi pembinaan-pembinaan khusus, projek-projek khusus untuk manfaat para nelayan dan sebagainya. Kadang-kadang kontraktor-kontraktor itu tidak berdaftar dengan CIDB tetapi oleh sebab akta ini memerlukan, mendesak, meminta supaya semua kontraktor-kontraktor yang juga tidak berdaftar dengan CIDB juga tertakluk kepada akta ini dan ini memberikan ketidakadilan kepada pihak kontraktor terbabit. Oleh sebab itu, saya meminta penjelasan kementerian, adakah boleh diberikan kelonggaran kepada kontraktor yang tidak mempunyai atau tidak berdaftar dengan CIDB, boleh dikecualikan daripada akta ini?. Keduanya, berkaitan dengan soal latihan yang disebut di dalam latihan di bawah institut latihan pada 33B. Saya difahamkan CIDB pernah menswastakan unit latihan ini dengan melantik agensi-agensi di luar daripada CIDB dengan mengikut kurikulum yang telah ditetapkan oleh CIDB. Itu tidak menjadi masalah tetapi sejauh manakah pihak CIDB memantau tentang kurikulum ataupun tentang pelaksanaan latihan yang telah dibuat oleh syarikat-syarikat tersebut? Adakah mematuhi ataupun syarikat tersebut hanya sekadar untuk business dalam bidang latihan untuk mendapatkan keuntungan?. Kadang-kadang saya rasa syarat wajib untuk berdaftar dengan CIDB mesti mengikuti latihan. Latihan itu telah dibuat oleh syarikat swasta dan syarikat swasta ini mengambil peserta seramai mungkin kerana ini dalam bidang perniagaan dan memberikan kelulusan dengan begitu mudah, sekadar mengajar, memberikan penilaian dalam peperiksaan dan mereka hanya mendapat sijil yang begitu mudah diperoleh oleh syarikat swasta yang mengajar latihan ini kerana tidak dipantau oleh bahagian latihan dalam CIDB. Akhirnya kontraktor yang mendapat sijil daripada bahagian latihan ini dengan beberapa kelulusan, hanya sekadar mengetahui bagaimana untuk membaca pelan, kontraktor-kontraktor ini akhirnya boleh berdaftar dengan CIDB, boleh ditunjuk kelulusan mereka pada ketika temu duga dan sebagainya. Akhirnya inilah yang menjadi masalah kerana kualiti dan mutu yang dilaksanakan ketika melaksanakan sesuatu projek itu tidak menepati seperti mana yang dikehendaki oleh CIDB. Jadi, saya mohon dua penjelasan daripada pihak kementerian, terima kasih. Timbalan Pengerusi [Datuk Dr. Wan Junaidi bin Tuanku Jaafar]: Ya sila Yang Berhormat Kota Raja.